《春日游读书山怀元遗山先生四首 其四》
清代·朱云骏

职本任史官，记注敢贻误？舟师忽东狩，国史请保护。

时相目以忽，零落不复顾。艰危野史亭，贞节葆岁暮。

身在国史在，岂难徇国祚！吁嗟绛云楼，志但希遭遇。

作者简介：朱云骏(1718-1781)，字逸湄，号画庄，清金匮人。乾隆二十一年(1756)举人。官四川隆昌知县。善诗书画。时值清廷征讨金川，云骏供应粮草，不以扰民，以劳瘁卒官。